2012 m. BENDROJO BIUDŽETO PROJEKTOTAISOMASIS RAŠTAS NR. 2 IŠLAIDŲ SUVESTINĖ PAGAL SKIRSNIUSI skirsnis – ParlamentasII skirsnis – Europos Vadovų Taryba ir TarybaIII skirsnis – KomisijaVI skirsnis – Europos ekonomikos ir socialinių reikalų komitetasVII skirsnis – Regionų komitetasVIII skirsnis – Europos ombudsmenas /* KOM/2011/0576 galutinis */





2012 m. BENDROJO BIUDŽETO PROJEKTO TAISOMASIS RAŠTAS NR. 2 IŠLAIDŲ SUVESTINĖ PAGAL SKIRSNIUS I skirsnis – Parlamentas II skirsnis – Europos Vadovų Taryba ir Taryba III skirsnis – Komisija VI skirsnis – Europos ekonomikos ir socialinių reikalų komitetas VII skirsnis – Regionų komitetas VIII skirsnis – Europos ombudsmenas Atsižvelgdama į: – Sutartį dėl Europos Sąjungos veikimo, ypač į jos 314 straipsnį, ir į Europos atominės energijos bendrijos steigimo sutartį, ypač į jos 106a straipsnį, – 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento[1], ypač į jo 34 straipsnį, – 2011 m. gegužės 26 d. Komisijos pateiktą 2012 finansinių metų Europos Sąjungos bendrojo biudžeto projektą[2], – 2011 m. birželio 17 d. Komisijos pateiktą 2012 finansinių metų Europos Sąjungos bendrojo biudžeto projekto taisomąjį raštą Nr. 1[3], dėl aiškinamajame memorandume nurodytų priežasčių Europos Komisija biudžeto valdymo institucijai pateikia 2012 finansinių metų Europos Sąjungos bendrojo biudžeto projekto taisomąjį raštą Nr. 2. TURINYS 1 Įvadas.. 3 2 I skirsnis. Parlamentas.. 3 2.1 Poreikių įvertinimas. 3 2.2 Poveikis 2012 m. personalo planui 4 2.3 Poveikis 2012 m. biudžeto projektui 5 3 II skirsnis — Europos Vadovų Taryba ir Taryba.. 5 3.1 Bendroji informacija.. 5 3.2 Siūlomi pakeitimai 5 3.3 Poveikis 2012 m. biudžeto projektui 6 4 III skirsnis — Komisija.. 6 4.1 Paskirtis ir bendroji informacija.. 6 4.2 Reikiamų papildomų išteklių sąmata.. 8 4.3 Poveikis 2012 m. biudžeto projektui 12 5 VI skirsnis. Europos ekonomikos ir socialinių reikalų komitetas.. 13 5.1 Bendroji informacija.. 13 5.2 Numatomi žmogiškųjų išteklių ir finansavimo poreikiai 13 5.3 Poveikis 2012 m. biudžeto projektui 13 6 VII skyrius — Regionų komitetas.. 13 6.1 Įvadas. 13 6.2 Numatomi žmogiškųjų išteklių ir finansavimo poreikiai 14 6.3 Poveikis 2012 m. biudžeto projektui 16 7 VIII skirsnis — Europos ombudsmenas.. 16 7.1 Bendroji informacija.. 16 7.2 Poveikis 2012 m. biudžeto projektui 16 8 Išvada.. 17 9 Suvestinės lentelės.. 17 9.1 Suvestinė lentelė pagal institucijas. 17 9.2 Suvestinė lentelė pagal finansinės programos išlaidų kategorijas. 19 IŠLAIDŲ SUVESTINĖ PAGAL SKIRSNIUS Įplaukų ir išlaidų suvestinės pagal skirsnius pakeitimai pateikiami svetainėje EUR-Lex (http://eur-lex.europa.eu/budget/www/index-lt.htm). Informacijai skirtas suvestinės pagal skirsnius pakeitimų tekstas anglų kalba pateikiamas biudžeto priede. 1 Įvadas 2011 m. birželio 30 d. derybos su Kroatija užbaigtos. Stojimo sutarties pasirašymas ir referendumas Kroatijoje turėtų įvykti antrąjį 2011 m. arba pirmąjį 2012 m. pusmetį. Numatoma, kad ratifikavimo procesas visų 27 ES valstybių narių parlamentuose turėtų baigtis iki 2013 m. birželio mėn. pabaigos – tai sudarytų sąlygas Stojimo sutarties įsigaliojimui ir Kroatijos įstojimui į Europos Sąjungą nuo 2013 m. liepos 1 d., kaip siūlo Komisija. Kaip skelbta 2008 m. komunikate Tarybai ir Parlamentui[4] Komisija abiem biudžeto valdymo institucijoms pateikė komunikatą „Kroatijos stojimo derybų finansinis paketas“[5], kuriame taip pat pateikti orientaciniai visų institucijų papildomų administravimo išlaidų iki 2013 m. įverčiai. Europos Parlamentas ir Taryba yra vienintelės institucijos, kurios 2011 m. biudžete jau prašė ir gavo su šia plėtra susijusių papildomų etatų ir (arba) asignavimų. Teikdama 2012 finansinių metų biudžeto projektą[6] Komisija skelbė, kad kadangi būsimų narių stojimo datos nežinomos, į jos 2012 m. sąmatą neįtraukta jokių su plėtra susijusių papildomų išteklių prašymų. Siekdama nuoseklumo ji taip pat paragino kitas institucijas[7] į sąmatą neįtraukti papildomų su Kroatijos stojimu susijusių išteklių, nurodydama, kad šis klausimas galės būti geriau išspręstas taisomuoju raštu, kai jau bus priimtas sprendimas dėl priėmimo datos. Taigi, remdamasi iš kitų institucijų[8] gauta patikslinta sąmata Komisija teikia šį 2012 m. biudžeto projekto taisomąjį raštą Nr. 2 (TR 2/2012), kad Kroatijos stojimo poveikį biudžetui būtų galima priskirti atitinkamoms administracinėms išlaidoms. Šiuo taisomuoju raštu atsižvelgiama į pačius skubiausius poreikius iki stojimo; į likusius poreikius bus atsižvelgiama 2013 m. biudžeto projekte. Patikslinti personalo planai ir biudžeto eilutės, kurioms daromas poveikis, įtraukti į pridedamą biudžeto priedą. Išsamesnė informacija taip pat pateikiama kiekvienos susijusios institucijos pateikiamoje pataisytoje sąmatoje, kuri pridedama kaip patvirtinamasis dokumentas. 2 I skirsnis. Parlamentas 2.1 Poreikių įvertinimas 2.1.1 Stebėtojai 1) Europos Parlamento darbo tvarko taisyklėse (11 straipsnis) nustatoma, kad: – „Pasirašius valstybės stojimo į Europos Sąjungą sutartį, Parlamento pirmininkas, gavęs Pirmininkų sueigos sutikimą, gali pakviesti stojančiosios valstybės parlamentą iš savo narių skirti tokį skaičių stebėtojų, kuris atitiktų tai valstybei skirtą būsimų vietų Europos Parlamente skaičių. – Tol, kol įsigalios stojimo sutartis, šie stebėtojai dalyvauja Parlamento darbe ir turi teisę kalbėti komitetuose ir frakcijose. Stebėtojai neturi teisės balsuoti ir būti kandidatais į renkamus Parlamento postus. Jų dalyvavimas neturi jokių teisinių pasekmių Parlamento darbui. – Stebėtojai naudojasi Parlamento infrastruktūra bei vykdant stebėtojų veiklą jų patiriamos išlaidos jiems atlyginamos tokiomis pačiomis sąlygomis, kaip ir Parlamento nariams.“ 2) Kadangi Stojimo sutartis turėtų būti pasirašyta iki šių metų pabaigos, turi būti numatytos biudžetinės galimybės pakviesti stebėtojus nuo 2012 m. sausio mėn., t. y. 12 mėnesių laikotarpiui. Kaip ir ES-10 bei ES-2 plėtros etapų atveju stebėtojams bus atlygintos su jų dalyvavimu Parlamento darbe susijusios kelionės ir pragyvenimo išlaidos. Poreikiai: || 1 4 0 6 punktas – Stebėtojai || + 1 200 000 EUR 2.1.2 Papildomi darbuotojai Personalo plano etatai 3) Kaip ir ES-10 bei ES-2 plėtros etapų atveju įvertinti bendri su Kroatijos stojimu susiję personalo poreikiai, kurie siekia 124 etatus. 62 etatai jau sukurti 2011 m. biudžete, todėl 62 papildomi etatai dar turi būti sukurti 2012 m. biudžete. Kadangi šiuos etatus galiausiai nuo faktinio Kroatijos priėmimo dienos, kuri numatoma 2013 m. liepos mėn., užims pareigūnai, t. y. nuolatiniai Kroatijos kilmės darbuotojai, 2012 m. biudžete neprašoma papildomų asignavimų darbo užmokesčio biudžeto eilutėje (1 2 0 0 punktas). Poreikiai: || 2012 m. personalo planas: +36 AD5, +26 AST1 (be asignavimų) Asignavimai sutartininkams 4) Kaip ir ankstesniais plėtros etapais Parlamentas jau pradėjo įdarbinti sutartininkus (pagal 2011 m. biudžetą), visų pirma veiksmingam lingvistinių skyrių parengimui ir padėti stebėtojams atlikti savo darbą. Ši praktika 2012 m. bus tęsiama ir iki 2012 m. pabaigos turėtų būti įmanoma įdarbinti 124 sutartininkus. Į šį skaičių įeina 2–3 padalinyje Zagrebe dirbsiantys sutartininkai (žr. 2.1.3 skirsnį). Prašomi asignavimai atitinka 95 viso etato vienetus, nes kai kurie sutartininkai dirbs tik 9 mėnesius. Poreikiai: || 1 4 0 0 punktas – Kiti darbuotojai || + 2 500 000 EUR 2.1.3 Kiti biudžeto poreikiai 5) Kiti papildomi biudžeto poreikiai susiję su šiomis sritimis: – išorės vertimo žodžiu į kroatų kalbą poreikiams patenkinti, visų pirma siekiant sudaryti sąlygas veiksmingam stebėtojų dalyvavimui Parlamento darbe: 2,5 mln. EUR, – išorės vertimo raštu į kroatų kalbą poreikiams patenkinti: 1,0 mln. EUR, – sudaryti sąlygas atidaryti padalinį Kroatijoje iki kol bus atidarytas informacijos biuras: 0,6 mln. EUR. Poreikiai: || 1 4 0 2 punktas – Konferencijų vertėjai || + 2 520 000 EUR || 1 4 2 0 punktas – Išorės paslaugos || + 968 000 EUR || 2 0 0 0 punktas – Nuoma || + 600 000 EUR 2.2 Poveikis 2012 m. personalo planui Pareigų grupė ir lygis Nuolatiniai etatai || 2011 m. biudžetas || 2012 m. BP || TR 2/2012 || Pataisytas 2012 m. BP AD5 || 382 || 247 || 36 || 283 AST1 || 151 || 138 || 26 || 164 2.3 Poveikis 2012 m. biudžeto projektui Biudžeto eilutė || Aprašymas || 2012 m. BP || TR 2/2012 || Pataisytas 2012 m. BP 1 4 0 0 || Kiti darbuotojai || 33 120 000 || 2 500 000 || 35 620 000 1 4 0 2 || Konferencijų vertėjai || 60 480 000 || 2 520 000 || 63 000 000 1 4 0 6 || Stebėtojai || p.m. || 1 200 000 || 1 200 000 1 4 2 0 || Išorės paslaugos || 23 402 000 || 968 000 || 24 370 000 2 0 0 0 || Nuoma || 33 531 999 || 600 000 || 34 131 999 Iš viso || || 7 788 000 || 3 II skirsnis — Europos Vadovų Taryba ir Taryba 3.1 Bendroji informacija Siekiant pasirengti Kroatijos stojimui, ištekliai, visų pirma susiję su kroatų kalba (vertėjų ir teisininkų lingvistų) ir acquis communautaire (toliau – acquis) kroatų kalba skelbimo, turi būti numatyti jau 2012 m. Atsižvelgdamas į su Kroatijos stojimu susijusius poreikius Tarybos generalinis sekretoriatas (TGS) siūlo į savo 2012 m. biudžeto projektą įtraukti papildomus 1,4 mln. EUR. 3.2 Siūlomi pakeitimai 3.2.1 Biudžeto apžvalga Bendrą 1,4 mln. EUR papildomą sumą sudaro šie elementai: – išlaidos, susijusios su pagal sutartis dirbančiu personalu: 0,4 mln. EUR, – Oficialusis leidinys / acquis: 0,6 mln. EUR, – pastatai, įranga ir veiklos išlaidos: 0,4 mln. EUR. 3.2.2 Su personalu susijusios išlaidos TGS personalo plano siūlo nekeisti. Siekiant parengti būtinus Stojimo sutarčių vertimus ir prižiūrėti acquis vertimą į kroatų kalbą TGS į biudžeto projektą siūlo įtraukti papildomus 0,4 mln. EUR. Šia suma būtų padengtas 9 sutartininkų vertimui ir kokybės kontrolei užtikrinti ir 3 sekretorių įdarbinimas nuo 2012 07 01. 2012 m. biudžeto projekte jau numatyta 0,5 mln. EUR suma (4 teisininkams lingvistams ir 3 sekretoriams visiems metams). Taigi, 2012 m. dėl Kroatijos stojimo sutartininkams reikalinga suma siektų 0,9 mln. EUR. 3.2.3 Acquis vertimas Europos Sąjungos leidinių biuro vertinimu acquis vertimas į kroatų kalbą kainuos 1,2 mln. EUR; iš šios sumos 0,9 mln. EUR turėtų būti padengta 2012 m. ir 0,3 mln. EUR – 2013 m. Vertimo išlaidas dalinsis Taryba (61 %), Komisija (34 %) ir Parlamentas (5 %). Todėl į taisomąjį raštą siūloma įtraukti 0,6 mln. EUR Tarybos išlaidų dalį. 3.2.4 Pastatai, įranga ir veiklos išlaidos Papildomoms stojimo išlaidoms padengti siūloma bendra 0,4 mln. EUR suma. Ši suma paskirstyta taip: – spaudos, informavimo ir posėdžių salių bei Kroatijai skirto biuro Tarybos Justus Lipsius pastate įrengimas: 350 000 EUR, – išorės vertimo raštu paslaugos dideliam su stojimu susijusiam darbo krūviui sumažinti: 25 000 EUR, – dokumentacija, monografijos, leidiniai kroatų kalba ir prieiga prie teisės duomenų bazių: 25 000 EUR, – biuro baldai: 25 000 EUR. 3.3 Poveikis 2012 m. biudžeto projektui Biudžeto eilutė || Aprašymas || 2012 m. BP || TR 2/2012 || Pataisytas 2012 m. BP 1 2 0 0 || Kiti darbuotojai || 7 352 000 || 400 000 || 7 752 000 1 2 0 4 || Papildomos paslaugos vertimo raštu tarnybai || 152 000 || 25 000 || 177 000 2 0 0 3 || Įrengimo ir įsikūrimo darbai || 7 680 000 || 350 000 || 8 030 000 2 1 1 || Baldai || 921 000 || 25 000 || 946 000 2 2 1 0 || Išlaidos dokumentacijai ir bibliotekai || 488 000 || 25 000 || 513 000 2 2 1 1 || Oficialusis leidinys || 4 626 000 || 550 000 || 5 176 000 Iš viso || || 1 375 000 || 4 III skirsnis — Komisija 4.1 Paskirtis ir bendroji informacija Šiuo taisomuoju raštu Komisija – prašo papildomų asignavimų 2012 m., siekiant užtikrinti, kad būtų tinkamai ir laiku pasirengta numatomai plėtrai, susijusiai su Kroatijos stojimu; – pagrindžia prašomus papildomus žmogiškuosius išteklius, įvertindama poreikius pagal Kroatijos stojimo poveikį Komisijos veiklai, suskirstytai pagal pagrindines politikos sričių grupes ir pagrindines veiklos sritis; – pateikia išteklių didinimo tvarkaraštį. Šiame 2012 m. biudžeto projekto taisomajame rašte Komisijos nurodyti poreikiai griežtai ribojami būstinėje absoliučiai reikalingų veiksmų maždaug 18 mėnesių iki stojimo finansavimui. Į kitas administracines išlaidas, kaip antai veiklos išlaidas ir infrastruktūros išlaidas, kurios bus reikalingos būsimai Komisijos atstovybei Zagrebe, bus atsižvelgiama 2013 m. biudžeto projekto prašyme. Komisija laikėsi nulinio savo žmogiškųjų išteklių augimo politikos[9], kai Sąjungai priklauso 27 valstybės narės. Bet kokia Europos Sąjungos plėtra lemia darbo krūvio padidėjimą, todėl, kaip ir ankstesnių plėtros etapų atveju, Komisija prašo papildomų išteklių (mažiau nei 400 viso etato vienetų (VEV) vienai valstybei narei). Šio naujo plėtros etapo poveikis Komisijos veiklai įvertintas atsižvelgiant į ankstesnius plėtros etapus ir siekiant valstybėms narėms taikyti vienodas sąlygas. 4.2 Reikiamų papildomų išteklių sąmata 4.2.1 Bendras vaizdas Kadangi Kroatijos stojimas turėtų įvykti 2013 m. liepos 1 d., Komisijai reikės papildomų išteklių visų pirma lingvistinėms, teisinėms ir programų valdymo užduotims atlikti. Išsiplėtusios Sąjungos valdymui Komisijai iš viso reikės maždaug 384 papildomų viso etato vienetų – šie etatai turėtų būti palaipsniui užpildyti iki 2014 m. Šis skaičius gautas iš žmogiškųjų išteklių poreikių, susijusių su pradedama papildoma veikla (454 VEV), atėmus žmogiškuosius išteklius, susijusius su nutraukiama veikla (70 VEV). Dirbant visu pajėgumu didžioji dalis VEV bus į personalo planą įtraukti etatai, tačiau pirmaisiais metais taip pat bus reikalingi sutartininkai, kurie vėlesniu etapu bus pakeisti į personalo plano etatus. 46 VEV reikės iki stojimo daugiausia lingvistinėms užduotims atlikti (žr. 1 diagramą). Papildomais etatais taip pat bus sudarytos sąlygos Kroatijos piliečių įdarbinimui siekiant užtikrinti Komisijos pareigūnų geografinę pusiausvyrą. 1 diagrama. VEV pasiskirstymas pagal darbo pobūdį (administracinės išlaidos) 2012 m. (46 VEV) || || Darbas visu pajėgumu (384 VEV, įskaitant 46 2012 m.) Paaiškinimai: || Lingvistinė veikla || Teisės aktų kūrimas, priežiūra ir įgyvendinimas || Politikos formavimas || Programų valdymas || Administracinė parama || Komunikacijos veikla || Biudžeto valdymas ir kova su sukčiavimu || Bendrasis koordinavimas || Pasirengimo narystei veiklos nutraukimas Remdamasi patirtimi Komisija siūlo naujų 384 VEV skaičių pasiekti per 3 metų laikotarpį: 2012 m. biudžetas: || 46 VEV (18 mėnesių prieš narystę) 2013 m. biudžetas: || 125 VEV 2014 m. biudžetas: || 213 VEV Tolesniuose skirsniuose apibūdinamos pagrindinės veiklos, kuriai plėtra daro poveikį, sritys ir rūšys. 4.2.2 Darbas visu pajėgumu. Analizė pagal pagrindinės veiklos rūšį Kalbos tarnybos Poreikis gana daug papildomų etatų šioje veiklos srityje (158 VEV su vertimu raštu, žodžiu ir leidyba susijusiose srityse) tiesiogiai susijęs su Europos integracijos ypatumu, t. y. Sutartimi ir Reglamentu 1/1958 nustatyta jos kalbų vartojimo tvarka. Tai taip pat įtvirtinta strategijoje „Europa 2020“ pilietybės ir teisingumo srityse, o etatų didinimas griežtai apribotas tuo, ko reikia daugiakalbystei užtikrinti ir Europos Sąjungos teisėtumui, skaidrumui piliečių atžvilgiu ir ES sprendimų priėmimo proceso veiksmingumui puoselėti. Teisės aktų kūrimas, priežiūra ir įgyvendinimas Kita svarbi Komisijos darbo sritis yra teisėkūra, apimanti ne tik teisės aktų kūrimą, bet ir priežiūrą ir įgyvendinimą, būtinus tikrai „teisinei bendrijai“ sukurti. Ši darbo sritis bus antra pagal dydį sritis, kuriai darys poveikį ES plėtra, į ją įstojant Kroatijai – numatomi poreikiai sudaro papildomus 84 VEV. Plėtros sąlygotas darbo krūvis daugumoje teisėkūros proceso etapų yra tiesiogiai proporcingas valstybių narių skaičiui, o ne jų dydžiui, ypač įgyvendinimo etapu. Suinteresuotųjų šalių skaičius ir įvairovė taip pat veikia teisės aktų rengimą ir priežiūrą. Didžiausia šių VEV dalis bus paskirstyta vidaus politikos sritims, tačiau kai kurie VEV bus priskirti žemės ūkiui ir kaimo plėtrai bei Komisijos teisės tarnybai. Paprastai įstatymų leidyba ir įstatymų vykdymas naujosiose valstybėse narėse yra du pagrindiniai veiksniai, dėl kurių didėja vidaus politikos sričių darbuotojų skaičius. Acquis naujojoje valstybėje narėje galios nuo jos įstojimo į ES dienos ir visas teisėkūros procesas turės būti pritaikytas, kad ji galėtų dalyvauti konsultacijose dėl politinių iniciatyvų ir teisės aktų pasiūlymų. Į šią sritį įeina labai skirtingi ir sudėtingi uždaviniai, susiję su vidaus rinka, aplinka, konkurencija, mokesčių ir muitų sąjunga bei sveikatos ir vartotojų apsauga. Politikos formavimas Akivaizdu, kad didėjant valstybių narių ir suinteresuotųjų šalių skaičiui politiką formuoti tampa sudėtingiau. Politikos formavimui reikės daugiau darbuotojų, siekiant naująją valstybę narę įtraukti į visas procedūras. Nustatyti poreikiai – 74 VEV. Maždaug 40 % šių papildomų etatų bus skirta vidaus politikos sritimis, taip pat susijusioms su ekonominės ir fiskalinės rizikos ir stojimo ekonominių kriterijų priežiūra. Ypač reikia pagerinti makroekonominę / fiskalinę / struktūrinę priežiūrą iki narystės ir ją sustiprinti, kad ji atitiktų Europos Sąjungos ekonominį valdymą, siekiant užtikrinti, jog Kroatijoje būtų reikiamos politikos priemonės ir būtų išvengta disbalanso. 30 % etatų bus skirta struktūrinės ir sanglaudos politikos įgyvendinimui, o netiesioginiai tyrimų veiksmai bus finansuojami atsižvelgiant į atitinkamų veiklos programų ribas. Likusieji etatai visų pirma susiję su naujojo Komisijos nario kabinetu. Programų valdymas Papildomi žmogiškųjų išteklių poreikiai, susiję su programų valdymu, siekia 45 VEV. Nors Kroatija jau turi teisę gauti pasirengimo narystei pagalbą, reikalingos didelės pastangos siekiant racionalizuoti su programavimu susijusias administracines procedūras. Dalis nustatytų papildomų poreikių, susijusių su programų valdymo veiklos išplėtimu, bus tenkinama palaipsniui perskirstant žmogiškuosius išteklius, šiuo metu reikalingus pasirengimo narystei priemonėms valdyti ir kontroliuoti, kai jos faktiškai bus užbaigtos (PASTABA – įgyvendinimo pažangos stebėjimas tęstųsi gerokai po stojimo datos). Tolesni poreikiai yra susiję su planavimu ir koordinavimu bei kontrolės funkcijomis pagal programas, kuriose naujoji valstybė narės dalyvaus. Didžioji dalis iš tų 45 VEV bus priskirta vidaus politikos, struktūrinės ir sanglaudos politikos, žemės ūkio ir metinės statistikos programos sritims. Komunikacijos veikla Prašomais 33 VEV siekiama patenkinti personalo poreikius, susijusius su naujos atstovybės Zagrebe atidarymu ir specialiomis dėl šios plėtros atsiradusiomis komunikacijos užduotimis. Pagalbinės tarnybos ir koordinavimas Išsamioje plėtros strategijoje pagalbinėms tarnyboms ir koordinavimui tenka lemiamas vaidmuo, todėl minėtoms tarnyboms ir koordinavimui turėtų būti skirta pakankamai personalo, kad visos operacijos būtų vykdomos sklandžiai. Su šia veikla susiję poreikiai siekia 60 VEV (susiję su logistika, lingvistine pagalba, įdarbinimo proceso stiprinimu ir kovos su sukčiavimu bei audito gebėjimų išsiplėtusioje Europos Sąjungoje stiprinimu). Pasirengimo narystei veiklos nutraukimas Darbo visu pajėgumu poreikiai, kaip minėta pirmiau, siekia 454 VEV. Tačiau 70 VEV poreikiai bus patenkinti perskirsčius žmogiškuosius išteklius, šiuo metu susijusius su pasirengimu narystei ir pasirengimo narystei priemonių valdymu būstinėse bei delegacijoje Zagrebe, kai pastarosios priemonės bei pereinamojo laikotarpio priemonės bus nutrauktos. 4.3 Poveikis 2012 m. biudžeto projektui Kaip ir ankstesnių plėtros etapų atveju Komisija turi jau prieš stojimo datą sukurti reikiamas sąlygas, kad narystė Sąjungoje būtų veiksminga nuo pirmosios dienos. Tai visų pirma reiškia, kad turi būti sustiprinti vertimo raštu ir žodžiu gebėjimai, siekiant patenkinti poreikius, kylančius dėl acquis vertimo ir dėl papildomos oficialios kalbos. Griežtu šio poreikio vertinimu nuo 2012 m. sausio mėn., t. y. maždaug 18 mėnesių iki stojimo, palaipsniui reikės 46 papildomų VEV. Komisija prašo asignavimų 42 sutartininkams ir 4 personalo plano etatams. Padidinus sutartininkų etatus (kurie vėliau, Kroatijai tapus valstybe nare, galėtų būti pakeisti į personalo plano etatus) būtų galima lengviau ir greičiau nustatyti bei atrinkti reikiamą personalą; tai taip pat sudarytų sąlygas greitai įdarbinti Kroatijos piliečius. Jiems bus teikiamas pirmumas užpildant naujus etatus, kurių prireiks dirbant visu pajėgumu po stojimo. Iš 46 šiuo taisomuoju raštu prašomų viso etato vienetų 34 VEV (75 %) reikalingi lingvistinėms užduotims, t. y. vertimui raštu ir žodžiu, atlikti. Likę 12 VEV iš esmės Komisijai leis pasirengti stojimui su žemės ūkiu, struktūriniais fondais ir kitomis didelių išlaidų reikalaujančiomis programomis susijusiose srityse. Numatomas su asignavimais susijęs 46 VEV poveikis 2012 m. biudžetui – 2,9 mln. EUR. Be reikiamų žmogiškųjų išteklių bendri numatomi asignavimai, susiję su acquis kroatų kalba parengimu ir paskelbimu, siekia 1,2 mln. EUR – tai apima 0,3 mln. EUR reikiamos IT infrastruktūros kūrimui 2012 m. ir 0,9 mln. EUR acquis rengimui, šią sumą 2012 ir 2013 m. paskirstant santykiu 2/3 ir 1/3. Taigi, bendros 2012 m. išlaidos siekia 0,9 mln. EUR ir 0,3 mln. EUR 2013 m. Šias išlaidas trys susijusios institucijos dalinsis panašiai, kaip ir paskutiniojo plėtros etapo atveju – Taryba dengs 61 %, Komisija (Leidinių biuras) 34 % ir Parlamentas 5 % išlaidų. Į šį taisomąjį raštą Komisijos atžvilgiu įtrauktina suma – 0,3 mln. EUR. Atsižvelgiant į patirtį, sukauptą per ankstesnius plėtros etapus, Komisijai reikia 384 papildomų viso etato vienetų (VEV) Sąjungos plėtrai, susijusiais su Kroatijos stojimu, valdyti; iš jų 46 VEV reikia jau 2012 m. siekiant pasirengti visavertei Kroatijos narystei nuo 2013 m. liepos 1 d. Likusieji papildomi etatai turėtų būti palaipsniui gauti iki 2014 m. Todėl Komisija 2012 m. prašo asignavimų 42 sutartininkų etatams ir 4 naujiems personalo plano etatams; dar 0,3 mln. EUR reikės acquis kroatų kalba parengti ir paskelbti. Bendros 2012 m. prašomos papildomos išlaidos, palyginti su 2012 m. biudžeto projektu, siekia 3,2 mln. EUR. Taigi, bendri papildomi Komisijos prašomi asignavimai siekia 3,2 mln. EUR, kurie pagal biudžeto eilutes paskirstomi taip: Biudžeto eilutė || Aprašymas || 2012 m. BP || TR 2/2012 || Pataisytas 2012 m. BP XX 01 01 01 || Išlaidos institucijose dirbančiam personalui || 1 849 450 000 || 314 000 || 1 849 764 000 XX 01 02 01 || Institucijose dirbantis išorės personalas || 128 258 304 || 2 136 504 || 130 394 808 26 01 11 01 || Europos Sąjungos oficialusis leidinys || 11 500 000 || 306 000 || 11 806 000 A2 01 02 01 || Išorės personalas || 2 817 000 || 451 000 || 3 268 000 Iš viso || || 3 207 504 || 5 VI skirsnis. Europos ekonomikos ir socialinių reikalų komitetas 5.1 Bendroji informacija Plėtros atveju Europos ekonomikos ir socialinių reikalų komitetas (EESRK) ir Regionų komitetas (RK) savo jungtinėse tarnybose 2012–2013 m. turės sukurti kroatų kalbos vertimo skyrių, kad savo naujiems nariams nuo pat pradžių galėtų pateikti pagrindinius dokumentus ir pradėti veikti nuo tada, kai Kroatijos nariai pradės vykdyti savo įgaliojimus. Kadangi šis skyrius priklausys EESRK ir RK jungtinėms tarnyboms (kaip ir visi kiti esami vertimo skyriai), EESRK prašys tik dalies išteklių, kitos išteklių dalies prašys RK. Abu komitetai tarp savęs suderino darbuotojų skaičių, jų įdarbinimo datas ir papildomus poreikius, susijusius su darbo vietų įrengimu naujiems darbuotojams. Siekiant pasirengti 2013 m. liepos 1 d. plėtrai ir būsimiems abiejų komitetų nariams iš Kroatijos laiku pateikti pagrindinius dokumentus, vertimo pajėgumai turės būti palaipsniui užtikrinti jau 2012 m. Todėl EESRK paprašė 2 AD5 kategorijos etatų ir vieno AST3 kategorijos etato, taip pat reikiamų asignavimų baldams ir IT įrangai naujiems darbuotojams (išsamios išlaidos pateikiamos toliau). Papildomi asignavimai, visų pirma susiję su naujų narių dalyvavimu komitetų veikloje ir dokumentų kroatų kalba teikimu, kaip daroma kitomis kalbomis, turės būti apsvarstyti rengiant 2013 m. biudžetinę procedūrą. 5.2 Numatomi žmogiškųjų išteklių ir finansavimo poreikiai Iš viso 2012 m. reikės 3 papildomų etatų (2 AD5 ir 1 AST3); jų įdarbinimo data – 2012 m. spalio 1 d. Šiems 3 darbuotojams 1 2 0 0 punkte (darbo užmokestis ir išmokos) reikės papildomų 47 000 EUR. Naujų darbuotojų darbo vietoms įrengti taip pat reikės 19 243 EUR (EESRK dalis). 5.3 Poveikis 2012 m. biudžeto projektui Biudžeto eilutė || Aprašymas || 2012 m. BP || TR 2/2012 || Pataisytas 2012 m. BP 1 2 0 0 || Darbo užmokestis ir išmokos || 65 574 500 || 47 000 || 65 621 500 2 1 0 0 || Įrangos ir programinės įrangos pirkimas, aptarnavimas bei priežiūra ir susiję darbai || 1 491 180 || 8 419 || 1 499 599 2 1 0 2 || Su programinės įrangos sistemų veikimu, plėtojimu ir priežiūra susijusi išorės pagalba || 1 900 815 || 2 806 || 1 903 621 2 1 2 || Baldai || 208 269 || 8 018 || 216 287 Iš viso || || 66 243 || 6 VII skyrius — Regionų komitetas 6.1 Įvadas Naujos valstybės narės stojimas į ES tiesiogiai paveiks Regionų komiteto (RK) kasdienį veikimą. Nuo stojimo dienos prie RK prisijungs devyni nauji Kroatijos nariai. Siekiant įtraukti naujus narius į RK veiklą, kaip ir ankstesniais plėtros etapais, potencialūs nariai turi būti pakviesti pagrindinės RK veiklos stebėtojais (dalyvauti plenariniuose posėdžiuose, biuro ir komisijos darbe) 12 mėnesių iki stojimo datos. Rengiantis Kroatijos stebėtojų atvykimui 2012 m. viduryje reikia sukurti kroatų kalbos skyrių RK–EESRK jungtinėje vertimo tarnyboje, t. y. pasamdyti vertėjus ir parengti jų darbo vietas. Tai turi būti atlikta iki antrojo 2012 m. pusmečio. Naujų narių (pirma kaip stebėtojų) atvykimui pasirengti taip pat reikia tinkamai parengti RK politinę veiklą ir infrastruktūrą, siekiant naujus narius iš Kroatijos priimti ir įtraukti į kasdienę veiklą. Todėl būtina i) įsteigti etatus Kroatijos darbuotojams (ne lingvistams), kurie padėtų stebėtojams, būsimiems nariams, ii) jau 2012 m. numatyti lėšas narių kelionės ir pragyvenimo išmokoms bei RK plenarinių sesijų, biuro ir komisijų posėdžių vertimą žodžiu ir skirti tam tikrą finansavimą komunikacijos veiklai, susijusiai su plėtra. 6.2 Numatomi žmogiškųjų išteklių ir finansavimo poreikiai 6.2.1 Darbuotojai Naujas kroatų kalbos skyrius Naujas kroatų kalbos skyrius turės būti sukurtas RK ir EESRK jungtinėse tarnybose. Įdarbinimo procesas turės prasidėti jau antrąjį 2012 m. pusmetį. Skyrius turi pradėti visapusiškai veikti nuo pirmos stojimo dienos (kuri numatoma 2013 m. liepos 1 d.). Skyriaus vadovas turi būti įdarbintas ankstyvajame etape, kad galėtų aktyviai dalyvauti kuriant būsimąjį skyrių. Kadangi šis skyrius priklausys RK ir EESRK jungtinėms tarnyboms (kaip ir visi kiti kalbų skyriai), dalies lėšų prašys RK ir dalies EESRK. Šį prašymą abu komitetai suderino tarpusavyje. Abiejų komitetų kalbų skyriui iš viso reikalingas 21 etatas (16 AD ir 5 AST). Dalies etatų bus prašoma 2012 m. (iš viso 7 etatų abiems komitetams), likusių 2013 m. Poreikiai: || 4 naujų kroatų kalbos etatų prašoma nuo 2012 m. liepos 1 d. (1 AD9 kategorijos skyriaus vadovo, 2 AD5 kategorijos vertėjų, 1 AST kategorijos padėjėjo) Etatai Kroatijos darbuotojams ne lingvistams Be lingvistų etatų Regionų komitetui taip pat reikės 5 naujų ne lingvistų etatų, siekiant padėti Kroatijos stebėtojams, būsimiems nariams, dalyvauti visoje RK politinėje veikloje ir sudaryti sąlygas Kroatijos vietos ir regioninės valdžios institucijų dalyvavimui RK konsultaciniame darbe bei kitoje politinėje veikloje, kaip antai ES 2020 m. stebėsenos platformos, subsidiarumo stebėsenos platformos, Europos ir Viduržemio jūros regiono valstybių vietos ir regionų valdžios institucijų asamblėjos ir Rytų partnerystės veikloje. Poreikiai: || Prašoma 3 etatų Kroatijos darbuotojams (ne lingvistams) nuo 2012 m. liepos 1 d. (visų AD5 kategorijos) Likusiųjų dviejų etatų planuojama prašyti pagal 2013 m. biudžetinę procedūrą. 6.2.2 Finansavimas a) Išlaidos, susijusios su Kroatijos stebėtojų (būsimų narių) įtraukimu į RK politinę veiklą Stebėtojai Visavertis Kroatijos stebėtojų dalyvavimas RK plenarinėse sesijose, biuro ir komisijos posėdžiuose, kaip numatyta šiame taisomajame rašte, turėtų būti užtikrintas nuo 2012 m. liepos 1 d., t. y. 12 mėnesių iki faktinės stojimo datos. Stebėtojų biudžeto eilutėje turėtų būti numatyta galimybė reikiamam Kroatijos stebėtojų delegacijos narių skaičiui dalyvauti kiekvienoje iš 3 RK plenarinių sesijų. Be to, Kroatijos stebėtojams turi būti sudarytos sąlygos antrąjį 2012 m. pusmetį dalyvauti 15 komisijų posėdžiuose. Poreikiai: || 2 5 4 1 punktas – Stebėtojai || + 107 685 EUR Vertimas žodžiu Kad 2012 m. antrąjį pusmetį Kroatijos stebėtojai galėtų dalyvauti 3 plenarinėse sesijose ir 15 komisijų posėdžių, į vertimo žodžiu biudžeto eilutę turi būti įtrauktas atitinkamas finansavimas. Poreikiai: || 1 4 0 2 punktas – Vertimas žodžiu || + 85 070 EUR b) Naujų darbuotojų darbo užmokestis 2012 m. reikės papildomų 329 099 EUR 7 naujiems etatams 1 2 skyriuje (4 darbuotojai lingvistai ir 3 ne lingvistai) Poreikiai: || 1 2 0 0 punktas – Darbo užmokestis ir išmokos || + 273 595 EUR || 1 2 0 4 punktas – Su tarnybos pradžia, perkėlimu į kitą tarnybą ir tarnybos pabaiga susijusios teisės || + 55 110 EUR || 1 2 9 punktas – Laikinieji asignavimai || + 394 EUR c) Finansavimas, susijęs tu naujų darbuotojų darbo vietų įrengimu Be to, 3 biudžeto eilutės turėtų būti padidintos iš viso 53 000 EUR (RK dalis), siekiant įrengti darbo vietas naujiems Kroatijos darbuotojams (t. y. susijusios su IT ir biuro baldais): Poreikiai: || 2 1 0 0 punktas – Įrangos ir programinės įrangos pirkimas, aptarnavimas bei priežiūra ir susiję darbai || + 21 000 EUR || 2 1 0 2 punktas – Su programine įranga susijusi išorės pagalba || + 7 000 EUR || 2 1 2 punktas – Baldai || + 25 000 EUR d) Su Kroatijos stojimu susijusios komunikacijos veiklos išlaidos Prašoma papildomų išteklių komunikacijos veiklai, susijusiai su naujų narių (pirma stebėtojų) atvykimu į RK: Poreikiai: || 2 6 0 0 punktas – Leidinių, informacijos sklaidos ir dalyvavimo viešuose renginiuose išlaidos || + 20 000 EUR || 2 6 0 2 punktas – Bendro pobūdžio leidiniai || + 15 000 EUR || 2 6 4 punktas – Leidinių, informavimo ir dalyvavimo viešuose renginiuose išlaidos: informavimo ir komunikacijos veikla || + 12 000 EUR 6.3 Poveikis 2012 m. biudžeto projektui Biudžeto eilutė || Aprašymas || 2012 m. BP || TR 2/2012 || Pataisytas 2012 m. BP 1 2 0 0 || Darbo užmokestis ir išmokos || 45 598 732 || 273 595 || 45 872 327 1 2 0 4 || Su tarnybos pradžia, perkėlimu į kitą tarnybą ir tarnybos pabaiga susijusios teisės || 520 000 || 55 110 || 575 110 1 2 9 || Laikinieji asignavimai || 201 703 || 394 || 202 097 1 4 0 2 || Vertimo žodžiu paslaugos || 4 453 451 || 85 070 || 4 538 521 2 1 0 0 || Įrangos ir programinės įrangos pirkimas, aptarnavimas bei priežiūra ir susiję darbai || 1 131 805 || 21 000 || 1 152 805 2 1 0 2 || Išorės paslaugos programinės įrangos sistemoms tirti, įgyvendinti ir prižiūrėti || 1 456 546 || 7 000 || 1 463 546 2 1 2 || Baldai || 151 399 || 25 000 || 176 399 2 5 4 1 || Stebėtojai || 56 566 || 107 685 || 164 251 2 6 0 0 || Leidinių, informacijos sklaidos ir dalyvavimo viešuose renginiuose išlaidos || 674 440 || 20 000 || 694 440 2 6 0 2 || Bendrojo pobūdžio leidiniai || 864 268 || 15 000 || 879 268 2 6 4 || Leidinių, informavimo ir dalyvavimo viešuose renginiuose išlaidos: informavimo ir komunikacijos veikla || 408 000 || 12 000 || 420 000 Iš viso || || 621 854 || 7 VIII skirsnis — Europos ombudsmenas 7.1 Bendroji informacija Nors Europos ombudsmenas įvairius su Kroatijos stojimu susijusius veiksmus pradės nuo 2013 m. liepos 1 d. (Komisijos siūlomos Kroatijos priėmimo į ES dienos), kai kurie iš jų turi būti pradėti jau 2012 m. Šiais veiksmais siekiama įtraukti naują narį – Kroatijos nacionalinį ombudsmeną į Europos ombudsmenų tinklą. Tada, bendradarbiaudamas su Kroatijos nacionaliniu ombudsmenu ir Europos institucijomis, kaip antai Europos Parlamentu, Komisija ir Europos duomenų apsaugos priežiūros pareigūnu, Europos ombudsmenas sieks stiprinti Kroatijos nacionalinio ombudsmeno gebėjimą prižiūrėti, kad administraciniu požiūriu ES teisė būtų teisingai taikoma, bei pagerinti Kroatijos pilietinės visuomenės žinias apie Sąjungos pilietybę ir gebėjimą pasinaudoti jos teikiamomis teisėmis, taip pat didinti Europos institucijų darbo supratimą bei skatinti dalyvauti jų darbe. 2004 ir 2007 m. plėtros etapų patirtis rodo, kad laikotarpiu iki stojimo daug būsimos naujos valstybės piliečių Europos ombudsmenui teikia skundus ir informacijos prašymus savo kalba. Ankstesniais plėtros etapais Ombudsmenas laikėsi politikos į tokius prašymus ir skundus reaguoti kai tik atsirasdavo lingvistiniai gebėjimai tai padaryti, o ne ignoruoti būsimų naujųjų piliečių prašymus motyvuojant tuo, kad ombudsmenas dar neturi teisinės galios veikti jų vardu. Ombudsmenas nori Kroatiją traktuoti taip pat, kaip ir kitas į Sąjungą 2004 ir 2007 m. įstojusias valstybes nares. Siekdamas užtikrinti, kad Kroatijoje būtų laikomasi teisinės valstybės principų ir gerbiamos pagrindinės teisės, bei pradėti Kroatijos piliečių visapusiško įtraukimo į teisinę sistemą, kuria grindžiama Europos pilietybė, procesą, jis ketina greitai pradėti bendradarbiavimą su atitinkamu Kroatijos pareigūnu. 7.2 Poveikis 2012 m. biudžeto projektui Siekdamas šio tikslo Europos ombudsmenas prašo 2012 m. personalo planą papildyti šiais etatais: a) nauju nuolatiniu AD5 kategorijos teisininko etatu ir b) nuolatiniu AST1 kategorijos etatu. Gavus šiuos etatus geriau būtų galima susidoroti su numatomu darbo krūvio padidėjimu, kurį lems skundų padaugėjimas, bendradarbiavimas su Kroatijos nacionaliniu ombudsmenu ir papildomos oficialios kalbos naudojimas (2012 m. neprašoma jokių papildomų asignavimų). Vis dėlto, siekiant pradėti tinkamą pasirengimą, taip pat užtikrinti greitą ir deramą numatomos korespondencijos kroatų kalba 2012 m. tvarkymą, 1 4 0 4 biudžeto eilutėje prašoma asignavimų deleguotajam nacionaliniam ekspertui šešių mėnesių laikotarpiui (30 000 EUR). Kroatijos stojimas taip pat reikš, kad atsiras dar viena oficiali kalba. Būtina kuo greičiau užbaigti svetainės vertimą (14 000 EUR), plačiosios visuomenės informavimui skirtos dokumentacijos vertimą (1 000 EUR) ir skundų šablonų vertimą (5 000 EUR) (2 3 1 biudžeto eilutė). Taip pat turės būti numatyti asignavimai, susiję su 2012 m. metinės ataskaitos spausdinimu ir sklaida; ji naująja oficialia Sąjungos kalba bus išspausdinta 2013 m. liepos mėn., todėl ji turės būti užsakyta ir už ją turės būti sumokėta 2012 m. (4 500 EUR, 3 2 1 0 biudžeto eilutė). Biudžeto eilutė || Aprašymas || 2012 m. BP || TR 2/2012 || Pataisytas 2012 m. BP 1 4 0 4 || Stažuotės, subsidijos ir keitimasis pareigūnais || 183 000 || 30 000 || 213 000 || 2 3 1 || Vertimas raštu ir žodžiu || 647 000 || 20 000 || 667 000 || 3 2 1 0 || Komunikacija ir leidiniai || 342 500 || 4 500 || 347 000 || Iš viso || || 54 500 || || 8 Išvada Bendri Europos Parlamento, Europos Vadovų Tarybos ir Tarybos, Komisijos, Europos Ekonomikos ir socialinių reikalų komiteto bei Europos ombudsmeno prašomi asignavimai šiame 2012 m. biudžeto projekto taisomajame rašte Nr. 2, sudaro 13,1 mln. EUR. Prašomas finansavimas reikalingas papildomų žmogiškųjų išteklių pasirengimo darbams lingvistikos ir teisės srityse, susijusiems su Kroatijos stojimu, atlikti, poreikiams patenkinti. Asignavimai taip pat apima Kroatijos stebėjų Europos Parlamente ir Regionų komitete komandiruočių išlaidoms padengti, taip pat komunikacijos veiklos bei papildomos įrangos ir veiklos, susijusios su papildomų darbuotojų įdarbinimu, išlaidoms padengti. Iš viso Europos Parlamentas, Komisija, Europos ekonomikos ir socialinių reikalų komitetas, Regionų komitetas ir Europos ombudsmenas prašo 78 naujų personalo plano etatų. Vis dėlto atitinkamų asignavimų prašoma tik 14 etatams, nes nei Europos Parlamentas (62 nauji etatai), nei Europos ombudsmenas (2 etatai) neprašo asignavimų savo naujiems etatams. Be to, asignavimų 117 kitų darbuotojų (sutartininkams ir deleguotiesiems nacionaliniams ekspertams) neprašoma iki Kroatijos visateisės narystės 2013 m. liepos 1 d. 9 Suvestinės lentelės 9.1 Suvestinė lentelė pagal institucijas Asignavimai EUR Institucijos || 2012 m. BP || TR 2/2012 || Pataisytas 2012 m. BP Europos Parlamentas || 1 724 575 043 || 7 788 000 || 1 732 363 043 Europos Vadovų Taryba ir Taryba || 538 545 000 || 1 375 000 || 539 920 000 Komisija || 3 314 917 804 || 3 207 504 || 3 318 125 308 Europos ekonomikos ir socialinių reikalų komitetas || 130 499 922 || 66 243 || 130 566 165 Regionų komitetas || 86 524 132 || 621 854 || 87 145 986 Europos ombudsmenas || 9 472 000 || 54 500 || 9 526 500 Iš viso || 5 804 533 901 || 13 113 101 || 5 817 647 002 Papildomi institucijų prašomi žmogiškieji ištekliai || TR 2/2012 Institucijos || Nuolatinės pareigybės || Kiti darbuotojai 1 Europos Parlamentas2 || 62 || 62 Europos Vadovų Taryba ir Taryba || — || 12 Komisija || 4 || 42 Europos ekonomikos ir socialinių reikalų komitetas || 3 || — Regionų komitetas || 7 || — Europos ombudsmenas3 || 2 || 1 Iš viso || 78 || 117 1. Viso etato vienetų skaičius. 2. Parlamentas 2012 m. prašo 62 naujų nuolatinių etatų be susijusių asignavimų. Kartu jis prašo asignavimų 62 sutartininkams, kai kuriems tik 9 mėnesiams. 3. Europos ombudsmenas prašo asignavimų vienam deleguotajam nacionaliniam ekspertui (tik 6 mėnesiams). 9.2 Suvestinė lentelė pagal finansinės programos išlaidų kategorijas Finansinė programa Išlaidų kategorija, išlaidų subkategorija || 2012 m. finansinė programa || 2012 m. biudžeto projektas (įskaitant TR Nr. 1/2012) || Taisomasis raštas Nr. 2/2012 || 2012 m. BP ir TR Nr. 1/ 2012 bei 2/2012 ĮA || MA || ĮA || MA || ĮA || MA || ĮA || MA 1. TVARUSIS AUGIMAS || || || || || || || || 1a. Konkurencingumas augimui ir užimtumui skatinti || 14 853 000 000 || || 15 223 600 752 || 12 566 134 008 || || || 15 223 600 752 || 12 566 134 008 1b. Sanglauda augimui ir užimtumui skatinti || 52 761 000 000 || || 52 738 876 141 || 45 134 800 000 || || || 52 738 876 141 || 45 134 800 000 Iš viso || 67 614 000 000 || || 67 962 476 893 || 57 700 934 008 || || || 67 962 476 893 || 57 700 934 008 Marža || || || 151 523 107 || || || || 151 523 107 || 2. GAMTOS IŠTEKLIŲ IŠSAUGOJIMAS IR VALDYMAS || || || || || || || || Iš jų su rinka susijusios išlaidos ir tiesioginės išmokos || 48 093 000 000 || || 44 179 737 305 || 44 102 837 025 || || || 44 179 737 305 || 44 102 837 025 Iš viso || 60 810 000 000 || || 60 158 443 305 || 57 948 376 981 || || || 60 158 443 305 || 57 948 376 981 Marža2 || || || 651 556 695 || || || || 651 556 695 || 3. PILIETYBĖ, LAISVĖ, SAUGUMAS IR TEISINGUMAS || || || || || || || || 3a. Laisvė, saugumas ir teisingumas || 1 406 000 000 || || 1 340 381 000 || 868 333 500 || || || 1 340 381 000 || 868 333 500 3b. Pilietybė3 || 699 000 000 || || 683 471 000 || 645 659 400 || || || 683 471 000 || 645 659 400 Iš viso || 2 105 000 000 || || 2 023 852 000 || 1 513 992 900 || || || 2 023 852 000 || 1 513 992 900 Marža || || || 81 148 000 || || || || 81 148 000 || 4. ES KAIP PASAULINIO MASTO VEIKĖJA4 || 8 997 000 000 || || 9 409 280 576 || 7 293 724 333 || || || 9 409 280 576 || 7 293 724 333 Marža || || || -153 343 576 || || || || -153 343 576 || 5. ADMINISTRAVIMAS5 || 8 670 000 000 || || 8 281 389 366 || 8 281 684 366 || 13 113 101 || 13 113 101 || 8 294 502 467 || 8 294 797 467 Marža || || || 472 610 634 || || 459 497 533 || || 459 497 533 || IŠ VISO || 148 196 000 000 || 141 360 000 000 || 147 835 442 140 || 132 738 712 588 || 13 113 101 || 13 113 101 || 147 848 555 241 || 132 751 825 689 Marža || || || 1 356 838 436 || 8 815 187 412 || || || 1 343 725 335 || 8 802 074 311 1 Skaičiuojant maržą pagal 1a išlaidų kategoriją į Europos prisitaikymo prie globalizacijos padarinių fondą (EGF) neatsižvelgta. 2 Atlikus perkėlimą iš moduliavimo į kaimo plėtros sritį ir iš medvilnės ir vyno sektorių restruktūrizavimo atitinkamuose regionuose (3 150,4 mln. EUR). 3 Europos Sąjungos solidarumo fondo (ESSF) suma įtraukiama pagal atitinkamas išlaidų kategorijas, kaip numatyta 2006 m. gegužės 17 d. Tarpinstituciniame susitarime (OL C 139, 2006 6 14). 4 Skaičiuojant 2012 m. 4 išlaidų kategorijos maržą, neatsižvelgta į asignavimus, susijusius su Neatidėliotinos pagalbos rezervu (258,9 mln. EUR). Viršutinę ribą viršijanti 153,3 mln. EUR suma padengiama panaudojant lankstumo priemonę. 5 Skaičiuojant 5 išlaidų kategorijos maržą iki numatytos viršutinės ribos atsižvelgiama į 2007–2013 m. finansinės programos 1 išnašą – 84 mln. EUR darbuotojų įnašų į pensijų sistemą. [1] OL L 248, 2002 9 16, p. 1. [2] COM(2011) 300. [3] COM(2011) 372. [4] COM(2008) 674. [5] COM(2009) 595. [6] COM(2011) 300 – 2011 m. gegužės mėn. darbinio dokumento II dalis – Komisijos žmogiškieji ištekliai – 2.1.1 punktas. [7] 2011 m. vasario 3 d. Komisijos nario J. Lewandowskio raštas visoms institucijoms: Ares (2011) 118992 [8] Teisingumo Teismas, Audito Rūmai, Europos duomenų apsaugos priežiūros pareigūnas ir Europos išorės veiksmų tarnyba prašymų skirti papildomų su Kroatijos stojimu susijusių išteklių nepateikė. [9] „Komisijos žmogiškųjų išteklių planavimas ir optimizavimas siekiant atitikti ES prioritetus“, SEC(2007) 530, 2007 4 24.